
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๑๑  มิถุนายน  พ.ศ. ๒๕๖๕
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

-------------------------------------------------------------------------------------------------------------------------

๑. ให้แปลคาถาดังต่อไปนี้   พร้อมทั้งจำแนกโดยบทสามัญว่ามีเท่าไร  คืออะไรบ้าง  แสดงความหมายมาพอได้ใจความ



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย   ภาสิสฺสํ

อภิธมฺมตฺถสงฺคหํ
๒.  ให้แสดงความหมายชื่อจิตดังต่อไปนี้  
ก. กามาวจรจิต
ข. อกุศลจิต    
ค. อโสภณจิต   
ง. รูปาวจรจิต  
จ. มหัคคตจิต  
๓.  
ก. จงแสดงบาลีและคําแปลในอกุศลสสังขาริกจิต ๕ ดวง  มาให้ถูกต้อง  
        
ข. ให้แสดงบาลีพร้อมคําแปลในมหาวิปากจิต ดวงที่  ๕  ถึง ดวงที่  ๘  ตามลําดับ  
๔. ในจิต  ๑๒๑  ดวงนั้น  เมื่อจําแนกเป็นนัย ๆ แล้วมีกี่นัย  คืออะไรบ้าง   แสดงมาพร้อมความหมาย  
๕. อยากทราบว่า จิตที่เกิดพร้อมด้วยโสมนัสสเวทนา และเป็นสัมปยุตต์ด้วยนั้นมีกี่ดวง ? คืออะไรบ้าง ? และให้บอกด้วย 
    ว่าดวงไหนสัมปยุตต์ด้วยอะไร ?

๖. ให้แสดงลักษณะ  ๔  ประการของเจตสิก  และยกหลักฐานบาลีแสดงให้เห็นด้วย  (ไม่ต้องแปล) 
๗. จงแสดงหลักสัมปโยคนัยและสังคหนัย  ดังต่อไปนี้
     
ก. วีริยเจตสิกประกอบได้ในจิตเท่าไร คืออะไรบ้าง ?      

ข. ฉันทเจตสิกประกอบได้ในจิตเท่าไร  คืออะไรบ้าง ?

     
ค. ปัญญาเจตสิกประกอบได้ในจิตเท่าไร คืออะไรบ้าง ?  

ง. โลภมูลจิตดวงที่ ๘ มีเจตสิกประกอบได้เท่าไร  คืออะไรบ้าง ?
     

จ. มหากุศลจิตดวงที่ ๔ มีเจตสิกประกอบได้เท่าไร  คืออะไรบ้าง ?

๘. 
ก. รูป  ๒๘ นั้น  จัดเป็นประเภทใหญ่แล้วมีเท่าไร  คืออะไรบ้าง  และเมื่อจัดเป็นประเภทเล็กแล้วมีเท่าไร  
 
    คืออะไรบ้าง ?

    
ข. ให้แสดงจำนวนของ  กรรม  จิต  อุตุ  อาหาร  ที่สามารถทำให้รูปเกิดขึ้นได้โดยเฉพาะๆ ?

๙. สัตว์ที่เกิดขึ้นโตทีเดียวโดยแน่นอนนั้นมีกี่จำพวก  คืออะไรบ้าง ?  และให้แสดงความเจริญแห่งร่างกายของท่าน 
    ตามลำดับ  นับตั้งแต่ปฏิสนธิขณะเป็นต้นมา  จนมีอวัยวะครบถ้วน
๑๐. 
ก. ให้แปลคุณของพระนิพพาน ๕ บทดังต่อไปนี้   ปทํ,  อจฺจนฺตํ,  อจฺจุตํ,  อสงฺขตํ,  อนุตฺตรํ
      
ข. จงบอกความหมายของคำดังต่อไปนี้
๑. สันติลักขณะ  ๒. ทิฏฐธรรมนิพพาน    ๓.สัมปรายิกนิพพาน
***************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๖๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๒  มิถุนายน พ.ศ. ๒๕๖๕
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------

๑. 
ก. สัทธรรมมีกี่อย่าง ?  คืออะไรบ้าง ? 

     
ข. จิตมีกี่ประเภท  คืออะไรบ้าง ?  ยกบาลีขึ้นแสดงด้วย ? 

ตอบ 
ก. สัทธรรมมี  ๓  อย่างคือ
๑. ปริยัติสัทธรรม  ได้แก่  พระบาลีและพระอรรถกถา
๒. ปฏิบัติสัทธรรม  ได้แก่ การรักษาศีล  การถือธุดงค์  การเจริญสมถกรรมฐานและวิปัสสนากรรมฐาน
๓. ปฏิเวธสัทธรรม  ได้แก่  มรรค  ผล  นิพพาน  ฌาน  อภิญญา
      
ข. จิตมี  ๔  ประเภท  คือ  กามาวจรจิต  รูปาวจรจิต  อรูปาวจรจิต  โลกุตตรจิต  
ดังมีบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตฺตรญฺเจติ
๒.  ในจํานวนจิตโดยย่อ ๘๙ โดยพิสดาร ๑๒๑ นั้น ผิดกันที่ตรงไหนและฌานจิต ที่มีองค์ฌาน ๒ นั้น มีจํานวนเท่าใด คืออะไรบ้าง 
ตอบ  จํานวนจิตโดยย่อ ๘๙  โดยพิสดาร ๑๒๑ นั้น ผิดกันที่โลกุตตรจิต คือ 
ในจิตโดยย่อนั้น โลกุตตรจิตมี ๘  
ในจิตโดยพิสดารนั้น โลกุตตรจิตมี ๔๐   
และฌานจิตที่มีองค์ฌาน ๒ นั้น มี ๓๔ ดวง คือ จตุตถฌานจิต ๑๑   ปัญจมฌานจิต ๒๓
๓. 
ก. ในอโสภณจิต ๓๐  ดวงนั้น  จิตที่เป็นอุเบกขาสหคตจิต  มีกี่ดวง  คืออะไรบ้าง ?


ข. เจตสิกที่ประกอบในอกุศลจิตได้ทั้งหมดนั้น  มีเท่าไร  คืออะไรบ้าง ?  

ตอบ
ก. มี ๒๐ ดวงคือ  โลภมูลอุเบกขา ๔  โมหมูลจิต ๒ อเหตุกอุเบกขา ๑๔

ข. มี ๑๔ ดวงคือ  สัพพากุศลสาธารณเจตสิก (โมจตุกะ) ๔

    อัญญสมานเจตสิก  ๑๐  (เว้นอธิโมกข์ ปีติ ฉันทะ)
๔.
รูปมีจำนวนเท่าไร คืออะไรบ้าง ให้บอกชื่อของรูปเหล่านั้นมาตามลำดับ 
ตอบ   
รูปมีจำนวน ๒๘ คือ 
ปถวี   อาโป   เตโช   วาโย   จักขุปสาท   โสตปสาท   ฆานปสาท   ชิวหาปสาท   กายปสาท  รูปารมณ์            สัททารมณ์   คันธารมณ์   รสารมณ์   โผฏฐัพพารมณ์   อิตถีภาวะ   ปุริสภาวะ   หทยะ   ชีวิตะ   อาหาระ  ปริจเฉทะ         กายวิญญัติ     วจีวิญญัติ   ลหุตา   มุทุตา   กัมมัญญตา  อุปจยะ   สันตติ   ชรตา  อนิจจตา
๕.  คำว่า  “นิพพาน”  เมื่อแยกบทออกแล้วมีกี่บท  และให้บอกความหมายของบทนั้น ๆ ด้วย  
     และจงแปลวจนัตถะดังต่อไปนี้ 
                          วินติ    สํสิพฺพตีติ    =   วานํ
                          วานโต  นิกฺขนฺตนฺติ  =   นิพฺพานํ
ตอบ
คำว่า  “นิพพาน”  เมื่อแยกบทออกแล้วมี  ๒  บทคือ  นิ + วาน.  นิ  แปลว่าพ้น  วาน  แปลว่าธรรมที่เป็นเครื่องเกี่ยวโยงไว้  หมายถึง  ตัณหา  เมื่อรวม ๒  บทเข้ากันแล้วเป็น  นิวาน  แปลว่า  ธรรมที่พ้นจากเครื่องเกี่ยวโยง  หมายถึงพ้นจากตัณหา  ดังมีวจนัตถะแสดงว่า
    
วินติ  สํสิพฺพตีติ = วานํ  ธรรมชาติใดย่อมเป็นผู้เกี่ยวไว้  ฉะนั้น  ธรรมชาตินั้นชื่อว่า  วาน  ได้แก่  ตัณหา               
    
วานโต  นิกฺขนฺตนฺติ = นิพฺพานํ ธรรมชาติใดย่อมพ้นจากเครื่องเกี่ยวโยง คือตัณหา  ฉะนั้น ธรรมชาตินั้นชื่อว่า นิพพาน
**********************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๑  มิถุนายน  พ.ศ. ๒๕๖๕
วิชา  : จิต  เจตสิก  รูป  นิพพาน   
๑๐  ข้อ     รวม   ๑๐๐  คะแนน
       เวลา  ๔ ชม.

-------------------------------------------------------------------------------------------------------------------------------

๑. ให้แปลคาถาดังต่อไปนี้   พร้อมทั้งจำแนกโดยบทสามัญว่ามีเท่าไร  คืออะไรบ้าง  แสดงความหมายมาพอได้ใจความ



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย   ภาสิสฺสํ

อภิธมฺมตฺถสงฺคหํ
ตอบ
แปลคาถาดังต่อไปนี้

ข้าพระพุทธเจ้า  (พระอนุรุทธาจารย์)  ขอนอบน้อมถวายอภิวันทนาการ  แด่พระพุทธองค์ผู้ตรัสรู้เญยยธรรมทั้งหลายเอง   ไม่มีผู้เปรียบปาน   พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดมแล้ว  จักแต่งคัมภีร์ที่มีนามอภิธัมมัตถสังคหะต่อไป


เมื่อจำแนกโดยบทสามัญแล้วมี  ๖ บท  คือ


๑. สมฺมาสมฺพุทฺธํ หมายความว่า  ผู้ตรัสรู้เญยยธรรมทั้งปวงตามลำพังพระองค์เองอย่างถูกถ้วน  ได้แก่ พระสัมมาสัมพุทธะจำพวกเดียว   เป็นการปฏิเสธปัจเจกพุทธะ  สาวกพุทธะทั้งสอง

๒. อตุลํ  หมายความว่า   หาผู้เปรียบปานมิได้

๓. สสทฺธมฺมคณุตฺตมํ   หมายความว่า  พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดม
๔. อภิวาทิย   หมายความว่า  เป็นคำนอบน้อมแด่พระรัตนตรัย

๕. ภาสิสฺสํ    หมายความว่า   เป็นคำรับรองว่าจะแต่ง

๖. อภิธมฺมตฺถสงฺคหํ   หมายความว่า  ตามที่ได้กล่าวคำรับรองไว้ว่าจะแต่งนั้นก็ได้แก่  คัมภีร์อภิธัมมัตถสังคหปกรณ์  นี้เอง
๒.  ให้แสดงความหมายชื่อจิตดังต่อไปนี้  
ก. กามาวจรจิต  
ข. อกุศลจิต    ค. อโสภณจิต   ง. รูปาวจรจิต  
จ. มหัคคตจิต  
ตอบ  
ก.  กามาวจรจิต  หมายความว่า  จิตที่ท่องเที่ยวเกิดอยู่ในภูมิ  อันเป็นที่เกิดแห่งวัตถุกาม  และกิเลสกาม
เป็นส่วนมาก   
ข. อกุศลจิต  หมายความว่า  จิตที่มีโทษ  และให้ผลตรงกันข้ามกับกุศลจิต  หรือเป็นจิตที่ประกอบกับ
อกุศลเจตสิก   
ค. อโสภณจิต  หมายความว่า  จิตที่นอกจากโสภณจิตที่เป็นจิตสวยงาม หรือเป็นจิตที่ไม่ได้เกิด 
พร้อมกันกับโสภณเจตสิก 
ง.  รูปาวจรจิต  หมายความว่า  จิตทั้ง  ๑๕  ดวงนี้  ท่องเที่ยวเกิดอยู่ในภูมิอันเป็นที่เกิดแห่งวัตถุรูปและ
กิเลสรูปเป็นส่วนมาก         
จ.  มหัคคตจิต  หมายความว่า  จิตที่เข้าถึงความเป็นใหญ่  และประเสริฐ   
๓.  
ก. จงแสดงบาลีและคําแปลในอกุศลสสังขาริกจิต ๕ ดวง  มาให้ถูกต้อง  
        
ข. ให้แสดงบาลีพร้อมคําแปลในมหาวิปากจิต ดวงที่  ๕  ถึง ดวงที่  ๘  ตามลําดับ  
ตอบ  
ก. แสดงบาลีและคําแปลในอกุศลสสังขาริกจิต ๕ ดวง  ดังนี้ 
๑. โสมนสฺสสหคตํ  ทิฏฺฐฃิคตสมฺปยุตฺตํ  สสงฺขาริกํ 
จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยความเห็นผิด 
๒. โสมนสฺสสหคตํ  ทิฏฺฐฃิคตวิปฺปยุตฺตํ  สสงฺขาริกํ 
จิตที่เกิดขึ้นโดยมีการชักชวน  พร้อมด้วยความดีใจ  ไม่ประกอบด้วยความเห็นผิด 
๓. อุเปกฺขาสหคตํ  ทิฏฺฐฃิคตสมฺปยุตฺตํ  สสงฺขาริกํ 
จิตที่เกิดขึ้นโดยมีการชักชวน  พร้อมด้วยความเฉย ๆ ประกอบด้วยความเห็นผิด 
๔. อุเปกฺขาสหคตํ  ทิฏฺฐฃิคตวิปฺปยุตฺตํ  สสงฺขาริกํ 
จิตที่เกิดขึ้นโดยมีการชักชวน  พร้อมด้วยความเฉย ๆ  ไม่ประกอบด้วยความเห็นผิด 
๕. โทมนสฺสสหคตํ  ปฏิฆสมฺปยุตฺตํ  สสงฺขาริกํ 
จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ 
ข. แสดงบาลีพร้อมคําแปลในมหาวิปากจิต ดวงที่  ๕ ถึง ดวงที่  ๘  ดังนี้ 
มหาวิปากจิต ดวงที่  ๕  อุเปกฺขาสหคตํ  ญฃาณสมฺปยุตฺตํ  อสงฺขาริกํ   
จิตที่เกิดขึ้นโดยไม่มีการชักชวน  พร้อมด้วยความเฉย ๆ  ประกอบด้วยปัญญา 
มหาวิปากจิต ดวงที่  ๖   อุเปกฺขาสหคตํ  ญฃาณสมฺปยุตฺตํ  สสงฺขาริกํ   
จิตที่เกิดขึ้นโดยมีการชักชวน  พร้อมด้วยความเฉย ๆ  ประกอบด้วยปัญญา 
มหาวิปากจิต ดวงที่  ๗   อุเปกฺขาสหคตํ  ญฃาณวิปฺปยุตฺตํ  อสงฺขาริกํ   
จิตที่เกิดขึ้นโดยไม่มีการชักชวน  พร้อมด้วยความเฉย ๆ  ไม่ประกอบด้วยปัญญา 
มหาวิปากจิต ดวงที่  ๘   อุเปกฺขาสหคตํ  ญฃาณวิปฺปยุตฺตํ  สสงฺขาริกํ   
จิตที่เกิดขึ้นโดยมีการชักชวน  พร้อมด้วยความเฉย ๆ  ไม่ประกอบด้วยปัญญา
๔.   ในจิต  ๑๒๑  ดวงนั้น  เมื่อจําแนกเป็นนัย ๆ แล้วมีกี่นัย  คืออะไรบ้าง   แสดงมาพร้อมความหมาย  
ตอบ  จําแนกจิต ๑๒๑ เป็นนัย ๆ  มีอยู่  ๙  นัย  คือ 
๑.  ชาติเภทนัย     การแยกประเภทของจิตโดยชาติ  มี  ๔  ชาติ  คือ  อกุศลชาติ,  กุศลชาติ,  วิปากชาติ, 
กริยาชาติ 
๒.  ภูมิเภทนัย      การแยกประเภทของจิตโดยภูมิทั้ง  ๔  คือ  กามภูมิ,  รูปภูมิ,  อรูปภูมิ,  โลกุตตรภูมิ 
๓.  โสภณเภทนัย   การแยกประเภทของจิตโดยอโสภณะ และโสภณะ 
๔.  โลกเภทนัย      การแยกประเภทของจิตโดยโลกียะ และโลกุตตระ 
๕.  เหตุเภทนัย      การแยกประเภทของจิตโดยอเหตุกะ และสเหตุกะ 
๖.  ฌานเภทนัย       การแยกประเภทของจิตโดยอฌาน และฌาน 
๗.  เวทนาเภทนัย    การแยกประเภทของจิตโดยเวทนา  ๕  คือ  สุขเวทนา,  ทุกขเวทนา,  โสมนัสเวทนาโทมนัสเวทนา,  อุเบกขาเวทนา 
๘.  สัมปโยคเภทนัย  การแยกประเภทของจิตโดยสัมปยุตต์ และวิปปยุตต์
๙. สังขารเภทนัย  การแยกประเภทของจิตโดยอสังขาริก และสสังขาริก
๕. อยากทราบว่า จิตที่เกิดพร้อมด้วยโสมนัสสเวทนา และเป็นสัมปยุตต์ด้วยนั้นมีกี่ดวง ? คืออะไรบ้าง ? และให้บอกด้วยว่าดวงไหนสัมปยุตต์ด้วยอะไร ?

ตอบ
จิตที่เกิดพร้อมด้วยโสมนัสสเวทนา  และเป็นสัมปยุตต์ด้วยนั้น  มีอยู่  ๕๒ ดวงคือ 

ทิฏฐิคตสัมปยุตตโสมนัส ๒

สัมปยุตต์ด้วยทิฏฐิ

มหากุศลญาณสัมปยุตตโสมนัส   ๒



มหาวิบากญาณสัมปยุตตโสมนัส  ๒

มหากริยาญาณสัมปยุตตโสมนัส  ๒

สัมปยุตต์ด้วยปัญญา (ญาณสัมปยุตต์)


รูปาวจรโสมนัสสหคตจิต         ๑๒




โลกุตตรโสมนัสสหคตจิต         ๓๒
๖. ให้แสดงลักษณะ  ๔  ประการของเจตสิก  และยกหลักฐานบาลีแสดงให้เห็นด้วย  (ไม่ต้องแปล) 
ตอบ  ลักษณะ  ๔  ประการของเจตสิก 
๑.  เอกุปปาทะ    เจตสิกนี้เกิดพร้อมกับจิตเสมอ  หมายความว่า  เมื่อจิตเกิด  เจตสิกก็เกิดขึ้นด้วยกัน 
จะว่าจิตเกิดก่อน  เจตสิกเกิดทีหลัง  หรือเจตสิกเกิดก่อนจิตเกิดทีหลังนั้นไม่ได้ 
๒.  เอกนิโรธะ  ในทํานองเดียวกันนั้น  เมื่อจิตดับ  เจตสิกก็ดับด้วยกัน  ไม่มีใครดับก่อนหรือดับทีหลัง 
๓.  เอกาลัมพนะ  อารมณ์ที่เจตสิกเข้าไปรับอยู่นั้น  ก็เป็นอารมณ์เดียวกันกับที่จิตเข้าไปรับนั้นเอง  เช่น  
จิตรับอารมณ์สีขาว  เจตสิกก็รับสีขาวด้วย  จิตรับอารมณ์สีดํา  เจตสิกก็รับสีดําด้วย  ดังนี้เป็นต้น 
๔.  เอกวัตถุกะ  ที่อาศัยเกิดของเจตสิก  ก็เป็นชนิดเดียวกันกับที่อาศัยเกิดของจิต  เช่น  จิตอาศัยตาเกิด  
เจตสิกก็อาศัยตาเกิดด้วย  จิตอาศัยหูเกิด  เจตสิกก็อาศัยหูเกิดด้วย  จิตอาศัยหัวใจเกิด  เจตสิกก็อาศัยหัวใจเกิดด้วย  
ดังนี้ 
ดังมีหลักฐานบาลีแสดงว่า 
 


เอกุปฺปาทนิโรธา  จ 

เอกาลมฺพนวตฺถุกา 
เจโตยุตฺตา  ทฺวิปญฺญฃาส 

ธมฺมา  เจตสิกา  มตา
๗. จงแสดงหลักสัมปโยคนัยและสังคหนัย  ดังต่อไปนี้
     
ก. วีริยเจตสิกประกอบได้ในจิตเท่าไร คืออะไรบ้าง ?      

ข. ฉันทเจตสิกประกอบได้ในจิตเท่าไร  คืออะไรบ้าง ?

     
ค. ปัญญาเจตสิกประกอบได้ในจิตเท่าไร คืออะไรบ้าง ?  

ง. โลภมูลจิตดวงที่ ๘ มีเจตสิกประกอบได้เท่าไร  คืออะไรบ้าง ?
     

จ. มหากุศลจิตดวงที่ ๔ มีเจตสิกประกอบได้เท่าไร  คืออะไรบ้าง ?

ตอบ
ก. ประกอบได้ในจิต ๑๐๕ ดวง คือ กามจิต ๓๘ ดวง (เว้นอเหตุกวิปากจิต ๑๕ ปัญจทวาราวัชชนจิต ๑) 
มหัคคตจิต ๒๗ โลกุตตรจิต ๔๐

ข. ประกอบได้ในจิต ๑๐๑ ดวงคือ  กามจิต ๓๔ ดวง (เว้นโมหมูลจิต ๒ อเหตุกจิต ๑๘) มหัคคตจิต ๒๗ 
โลกุตตรจิต ๔๐

ค. ประกอบได้ในจิต ๔๗ หรือ ๗๙ ดวง คือ มหากุศลญาณสัมปยุตตจิต ๔ มหาวิปากญาณสัมปยุตตจิต ๔ 
มหากริยาญาณสัมปยุตตจิต ๔  มหัคคตจิต ๒๗ โลกุตตรจิต ๔๐

ง. มีเจตสิกประกอบ ๒๐ ดวง คือ อัญญสมานะ ๑๒ (เว้นปีติ) โมจตุกะ ๔ โลภะ  มานะ ถีทุกะ ๒ 

จ. มีเจตสิกประกอบ ๓๗ ดวงคือ อัญญสมานเจตสิก ๑๓ โสภณเจตสิก ๒๔ (เว้นปัญญา ๑)
๘. 
ก. รูป  ๒๘ นั้น  จัดเป็นประเภทใหญ่แล้วมีเท่าไร  คืออะไรบ้าง  และเมื่อจัดเป็นประเภทเล็กแล้วมีเท่าไร  คืออะไรบ้าง ?

    
ข. ให้แสดงจำนวนของ  กรรม  จิต  อุตุ  อาหาร  ที่สามารถทำให้รูปเกิดขึ้นได้โดยเฉพาะๆ ?

ตอบ
ก. รูป ๒๘ นั้น จัดเป็นประเภทใหญ่มี ๒ คือ

๑. นิปผันนรูป ๑๘ 
๒. อนิปผันนรูป ๑๐  
และเมื่อจัดเป็นประเภทเล็กแล้วมี ๑๑ คือ มหาภูตรูป ๔  ปสาทรูป ๕  วิสยรูป ๗ หรือ ๔ ภาวรูป ๒  หทยรูป ๑  ชีวิตรูป ๑  อาหารรูป ๑  ปริจเฉทรูป ๑  วิญญัติรูป ๒       วิการรูป ๕ หรือ ๓  ลักขณรูป ๔

ข. กรรมที่ทำให้รูปเกิดขึ้นได้  ได้แก่กรรม ๒๕  คือเจตนาที่อยู่ในอกุศลจิต ๑๒ มหากุศลจิต ๘ รูปาวจรกุศลจิต ๕ รวมเป็น ๒๕

จิตที่ทำให้รูปเกิดขึ้นได้  ได้แก่จิต  ๗๕  (เว้นทวิปัญจวิญญาณจิต ๑๐ อรูปวิปากจิต ๔ ปฏิสนธิจิตของสัตว์ทั้งหลาย  และจุติจิตของพระอรหันต์) เจตสิก ๕๒  ที่ในปัจจุบันภพ

อุตุที่ทำให้รูปเกิดขึ้นได้  ได้แก่  สีตเตโช ความเย็น  อุณหเตโช ความร้อน  ที่อยู่ภายในสัตว์  และภายนอกสัตว์ 
อาหารที่ทำให้รูปเกิดขึ้นได้  ได้แก่  โอชาที่อยู่ในอาหารต่าง ๆ
๙. สัตว์ที่เกิดขึ้นโตทีเดียวโดยแน่นอนนั้นมีกี่จำพวก  คืออะไรบ้าง ?  และให้แสดงความเจริญแห่งร่างกายของท่านตามลำดับ  นับตั้งแต่ปฏิสนธิขณะเป็นต้นมา  จนมีอวัยวะครบถ้วน
ตอบ
สัตว์ที่เกิดขึ้นโตทีเดียวโดยแน่นอน  มี ๒๔  จำพวกคือ  สัตว์นรก  ๑  นิชฌามตัณหิกเปรต ๑ เทวดาที่อยู่ใน
จาตุมหาราชิกา ๑ (เว้นภุมมัฏฐเทวดา)  เทวดาที่อยู่ในเทวภูมิเบื้องบน  ๕ รูปพรหม ๑๖

แสดงความเจริญแห่งร่างกายของข้าพเจ้า (คัพภเสยยกะ) ตามลำดับ  นับตั้งแต่ปฏิสนธิขณะจนถึงมีอวัยวะครบถ้วนมีดังนี้

ในสัปดาห์แรกแห่งการปฏิสนธินั้น  เกิดเป็นกลลรูป  คือหยาดน้ำใสเหมือนน้ำมันงา
ในสัปดาห์ที่ ๒  หลังจากกลลรูป  เกิดเป็นอัพพุทรูปมีลักษณะเป็นฟอง  สีเหมือนน้ำล้างเนื้อ

ในสัปดาห์ที่ ๓  หลังจากอัพพุทรูป  เกิดเป็นเปสิรูป  มีลักษณะเหมือน  ชิ้นเนื้อที่เหลว ๆ สีแดง

ในสัปดาห์ที่ ๔ หลังจากเปสิรูปแล้ว  เกิดเป็นฆนรูป  มีลักษณะเป็นก้อนมีสัณฐานเหมือนไข่ไก่

ในสัปดาห์ที่ ๕ หลังจากฆนรูป  เกิดเป็นปัญจสาขา คือรูปนั้นแตกออกเป็นปุ่ม ๕ ปุ่ม  ต่อจากนั้นคือระหว่างสัปดาห์ที่ ๑๒  ถึงสัปดาห์ที่ ๔๒  ผม ขน เล็บ  เหล่านี้ก็ปรากฏ
๑๐. 
ก. ให้แปลคุณของพระนิพพาน ๕ บทดังต่อไปนี้   ปทํ,  อจฺจนฺตํ,  อจฺจุตํ,  อสงฺขตํ,  อนุตฺตรํ
      
ข. จงบอกความหมายของคำดังต่อไปนี้
๑. สันติลักขณะ  ๒. ทิฏฐธรรมนิพพาน    ๓.สัมปรายิกนิพพาน
ตอบ
ก. แปลคุณของพระนิพพาน ๕ บทดังต่อไปนี้ คือ

ปทํ 
แปลว่า  ส่วนหนึ่ง

อจฺจุตํ
แปลว่า  ธรรมที่ไม่ตาย

อจฺจนฺตํ
แปลว่า
ธรรมที่ก้าวล่วงขันธ์ ๕ ที่เป็นอดีตและอนาคต

อสงฺขตํ
แปลว่า
ธรรมที่ไม่ถูกปรุงแต่งด้วยปัจจัย ๔ อย่างใดอย่างหนึ่ง

อนุตฺตรํ
แปลว่า
ธรรมที่ประเสริฐ

ข. ๑. สันติลักขณะ  หมายถึง  สงบจากกิเลสและขันธ์ ๕ ทั้งหลาย

    ๒. ทิฏฐธรรมนิพพาน  หมายถึง  พระอรหันต์ทั้งหลายผู้ซึ่งเข้าไปรู้แจ้งพระนิพพานนั้นยังมีชีวิตอยู่  ยังไม่ได้ปรินิพพาน

    ๓. สัมปรายิกนิพพาน  หมายถึง  พระอรหันต์ทั้งหลายเมื่อปรินิพพานแล้ว  จึงเข้าถึงพระนิพพาน
******************
กลุ่มหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
